mahadev mohit raina playing role of Halwaldar Ishar Singh in 21 Sarfarosh Saragarhi 1897 - महादेव की टीवी पर जबरदस्त एंट्री, मौनी रॉय ने ऐसे किया वेलकम
'महादेव' की टीवी पर जबरदस्त एंट्री, मौनी रॉय ने ऐसे किया वेलकम
टीवी चैनल लाइफ ओके पर आने वाले शो 'देवो के देव महादेव' में भगवान शंकर का किरदार निभाने वाले मोहित रैना अब नए रोल में नजर आ रहे हैं.
Written by: अल्केश कुशवाहा, Updated: 13 फ़रवरी, 2018 2:43 PM
टीवी कलाकार मोहित रैना और मौनी रॉय
मोहित रैना की एक और धांसू एंट्री
महादेव के बाद बने हवलदार इशर सिंह
सोमवार से शुरु हुआ '21 सरफरोश: सारागढ़ी 1897'
टीवी चैनल लाइफ ओके पर आने वाले शो 'देवो के देव महादेव' में भगवान शंकर का किरदार निभाने वाले मोहित रैना अब नए रोल में नजर आ रहे हैं. डिस्कवरी जीत पर आ रहे शो '21 सरफरोश: सारागढ़ी 1897' में काफी दमदार लुक में दिखाई दे रहे हैं. हवलदार इशर सिंह के लुक में मोहित काफी फिट बैठ रहे हैं. मोहित की दोस्त मौनी राय ने इस शो का कुछ अलग अंदाज में वेलकम किया है. द टाइम्स ऑफ इंडिया के मुताबिक मौनी ने इस शो में मोहित के एक्टिंग को लेकर कहा है कि यह किरदार उनके बेहतरीन कामों में से एक है.
टीवी पर '21 सरफरोश : सारागढ़ी 1897' के लिए तैयार एक्टर्स, जल्द शुरू होने वाला है शो
मौनी ने उनके शो को लेकर टीओआई के दिए इंटरव्यू में कहा कि यह काफी अच्छा था, भारतीय टेलीविज़न पर यह अलग तरह का शो है. इस प्रकार के शो शायद ही कभी हमारे टीवी इंडस्ट्री में बनाए जाते हैं. हम आम तौर पर सोशल ड्रामा, सास-बहू, काल्पनिक कथा, ऐतिहासिक या पौराणिक चीजें देखते हैं. लेकिन यह कुछ हटकर दिखाती है. मुझे लगता है कि महादेव के बाद मोहित का यह बेहतरीन काम है. सबसे महत्वपूर्ण बात यह है कि इसमें असली स्थानों और विजुअल ग्राफिक्स के बीच का फर्क नहीं दिखाई दिया.
This Republic Day . Listen to the voice within :):) it’s time to get up n make a difference
बता दें कि मोहित रैना के साथ इस प्रोग्राम में विक्रम शर्मा भी साथ में हैं, जिन्होंने एनडीटीवी इमेजिन पर आने वाले शो में भगवान हनुमान का किरदार निभाया था. मोहित '21 सरफरोश: सारागढ़ी 1897' में इशर सिंह के किरदार में 36वीं सिख रेजिमेंट के 21 सिपाहियों को लीड करते हुए दिखाई दे रहे हैं. वहीं विक्रम शर्मा बलविंदर सिंह का किरदार निभाते हुए नजर आएंगे.
खेसारी लाल यादव का भोजपुरी सॉन्ग 'गाई के गोबर महादेव' हुआ रिलीज, Video ने यूट्यूब पर मचाई धूम
mohit rainamohit raina in mahadevaHalwaldar Ishar Singhmahadev21 Sarfarosh Saragarhi 1897discovery jeetmouni roy